open-index/open-wikipedia-markdown huggingface dataset:
Doidalses (sochár)

[náhľad|Skrčená Afrodita, dielo pripisované Doidalseovi, mramor, rímska kópia zrejme [bronzového originálu z roku 250 pred Kr. Rím, Národné múzeum Terme ]]náhľad|Minca Nikoméda III. s vyobrazením Dia-Stratia na zadnej strane
**Doidalses** alebo **Doidalsas** () bol grécky sochár v druhej polovici 3. stor. pred Kr.
 
Doidalses pochádzal zrejme z Bitýnie. Sochárskymi dielami, ktoré sa mu pripisujú, je socha tzv. Skrčenej 
Afrodity a kultová socha Dia Stratia, zhotovená pre chrám v Nikomédeii, známa len z vyobrazení na bitýnskych minciach.

Príbeh sochára Doidalsea sa začal písať v 19. storočí, keď učenci skúmali zachované latinské písomnosti rímskeho spisovateľa Plínia Staršieho, z ktorých mnohé boli neúplné a nachádzali sa v nich často nečitateľné pasáže, chyby a zmeny, ktoré urobili prepisovači v priebehu storočí. Na konci krátkej pasáže v knihe
*Naturalis Historia* 36, kapitole 35, v ktorej Plínius písal o mramorových sochách v stĺporadí *Porticus Octaviae* v Ríme, bola nejasne formulovaná (nezmyselná) veta. Vo väčšine spisoch sa totiž v latinčine objavovala ako: „Venerum lavantem sesededalsa stantem Polycharmus“ - *Venuša (Afrodita) sa kúpe a stojí vedľa Polycharma*, čo nedávalo zmysel. Avšak v Bamberskom kódexe sa slovo „sesededalsa“ zaznamenalo ako „sesedaedalsas“. Znalci tento výraz rozdelili do dvoch slov, a zmenilo sa to na: "... Venerem lavantem sese Daedalsas, stantem Polycharmus." - *Daedalsas* Venušu kúpajúcu sa, stojacu Polycharmos (zhotovili). Meno Daidalsas znelo podobne ako meno Doidalses, patriace bitýnskej dynastii z konca 5. stor. pred Kr., a ktoré sa vyskytuje aj na nápisoch z Bitýnie a susednej Mysie.
 
Datovanie (do roku okolo 250 pred Kr.) zhotovenia Doidalseovej sochy Afrodity spočíva výlučne na pasáži od Plínia (NH 36.21), kde sa uvádza, že bitýnsky kráľ Nikomédes I. sa márne snažil získať Praxitelovu Afroditu Knidskú (Nikomédes v roku 264 pred Kr. založil Nikomédeiu, hlavné mesto Bitýnie a zomrel v roku 247 pred Kr.); a je možné, že sochu Afrodity mu dali zhotoviť preto, aby ho utešili (Eustathios, biskup zo Solúna, koncom 12. storočia zaznamenal, že sochu Skrčenej Afrodity zhotovil *Daidalos*). Preto sa predpokladá, že tzv. kúpajúca sa Afrodita od Doidalsea, bola originálom typu Skrčenej Afrodity. V Antike (v helenistickom a 
cisárskom období) si tento typ sochy veľmi vysoko cenili. Bola to naozaj éra Venuší, ako o tom svedčí mnoho kópií tejto sochy (podľa mnohých učencov táto socha predstavuje archetyp krčiacej sa a úplne nahej bohyne lásky stvorenej v helenizme).
   
Eustathios zo Solúna vo svojom komentári k stratenému geografickému dielu Dionysia Periegeta citoval bitýnskeho historika Arriana z Nikomédeie, že Daidalos vyrobil bronzovú sochu Dia Stratia pre Nikomédeiu. Keďže toto mesto bolo založené okolo roku 264 pred Kr., musel ju zhotoviť neskôr, teda možno už v 2. polovici 3. stor. pred Kr. Daidalos a Doidalsas určite nie sú ekvivalentné mená, ale Eustathios sa podľa mnohých znalcov mohol pomýliť pri prepisovaní.

## Referencie a bibliografia

 

Kategória:Sochári starovekého Grécka
Hríb sosnový

left**Hríb sosnový**  (staršie: **hríb bôrový, hríb borový, bôrovka, hríb smrekový**; ľudovo: **borák**; lat. *Boletus pinophilus* alebo *Boletus pinicola*) je druh huby z rodu hríb (*Boletus*) z čeľade hríbovité. Staršie sa niekedy zaraďoval ako súčasť druhu hríb obyčajný (*Boletus edulis* v širšom zmysle), a to niekedy pod slovenským názvom **hríb obyčajný borový** (resp. **bôrový**).

Je to jedlá huba rastúca naprieč Európou a západnou Áziou. Vyskytuje sa predovšetkým v ihličnatých lesoch a na piesčitých pôdach, pričom rastie v mykoríznej symbióze s ihličnatými stromami akými sú rôzne druhy borovíc, jedľa biela, smrek obyčajný či niektoré druhy listnatých stromov ako gaštan, dub, buk. 

## Opis
Klobúk má 60-300 mm v priemere, najprv je polguľovitý, potom klenutý a napokon hrubo vankúšovitý, robustný, mäsitý, na povrchu hrboľatý a často aj vráskavý. Hlúbik je 70-160 mm dlhý a 30-100 mm hrubý, v mladosti takmer guľovitý alebo vajcovitý, potom kyjakovito valcovitý, relatívne krátky a hrubý, tvrdo mäsitý. Výtrusný prach je olivovohnedý až olivový.

## Galéria

Súbor:Hřib08441.JPG|Hríb sosnový má najprv polguľovitý klobúk
Súbor:Boletus pinophilus DSCF6372e.jpg|Hríb sosnový má neskôr klenutý klobúk a kyjakovitý hlúbik


## Zdroje

## Zdroj

Kategória:Hríbovité
Kategória:Jedlé huby
Kategória:Mykorízne huby
Kategória:Najmenej ohrozené druhy
Smrekovica (vrch v Nízkych Tatrách)

**Smrekovica** () je vrch v Nízkych Tatrách. Leží nad Liptovským Jánom, približne  juhozápadne od Liptovského Hrádku. 

## Poloha
Nachádza sa na severe strednej časti Nízkych Tatier, v geomorfologickom podcelku Ďumbierske Tatry a časti Demänovské vrchy. Leží v Žilinskom kraji, v okrese Liptovský Mikuláš a zasahuje na katastrálne územie obcí Liptovský Ján a Uhorská Ves. Najbližšími sídlami sú severným smerom ležiaca Závažná Poruba, Liptovský Ján a Liptovský Hrádok, juhovýchodne sa nachádza Malužiná a juhozápadne Demänovská Dolina. Vrcholom prechádza severná hranica Národného parku Nízke Tatry.

## Opis
Smrekovica je súčasťou dlhej rázsochy, vybiehajúcej juhovýchodným smerom z Ďumbiera () v hlavnom hrebeni. Tá sa stáča v oblúku na sever a pokračuje cez Rovnú hoľu () a Slemä (). Severným smerom leží vrch Vislavice () a Kaštieľske lazy (), západným Javorovica (), Biela Marušová () a Kopa (), južným Škopovo (), Slemä a Brtkovica () a východným Bukovica (), Selnice () a Zapač (). Masív patrí do povodia Váhu, kde vodu odvádza riečka Štiavnica. Vrcholovou časťou vedie značený chodník z Liptovského Jána do Stanišovského sedla.

### Výhľady
Hrebeň i vrchol pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné pozorovať okolité vrcholy Nízkych Tatier, no tiež Tatry, Chočské vrchy a Oravskú Maguru.

## Prístup
* po  červenej značke:
** zo severozápadu z Liptovského Jána
** od severovýchodu z Liptovského Hrádku cez Stanišovské sedlo

## Referencie

## Pozri aj
* Demänovské vrchy
* Ďumbierske Tatry
* Zoznam vrcholov v Nízkych Tatrách

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Liptovský Ján
Kategória:Uhorská Ves
Všetko sa dá zjesť

***Všetko sa dá zjesť*** je názov štvrtého štúdiového albumu slovenskej skupiny Le Payaco. Album bol vydaný v roku 2005 hudobným vydavateľstvom Wagon Records.

## Zoznam skladieb

## Výroba albumu
* Tomáš Sloboda – gitara, spev, E-Bow, perkusie
* Martin Stempel – basová gitara, spev
* Juraj Vitéz – bicie nástroje, akustická gitara, perkusie, spev
;Hostia
* Peter Heriban (stály hosť) – perkusie
* Martin Stavrovský – gitara
* Peter Dudák – gitara
* Peter Rostoka – gitara
* Eddy Portella – congá, perkusie
* Jana Kirschner – spev
* Tina – spev
* Adam Kerďo – saxofón
* Martin Ďurdina – trúbka
* Peter Velčovský – melotrón
* Juraj Velčovský ml. – klavír
* Mária Majtánová – čelo
* Miroslav Makyta – kontrabas
* Rastislav Pajtinka – viola
* Alenka Kobzová – husle
* Ondrej Kovaľ, Ivana Kuxová – stepovanie
;Produkcia
* Le Payaco – autori hudby a textov a producenti
* Matej Čema – mixovanie, aranžovanie 
* Andrea Huťková, Juraj Demovič – fotografie
* Michal Lašán – koncept dizajnu

## Referencie

Kategória:Albumy skupiny Le Payaco
Kategória:Hudobné albumy z 2005
Vrbina-Holiare

**Vrbina-Holiare** je kanál v regióne Podunajsko na území obce Čiližská Radvaň a mesta Veľký Meder v okrese Dunajská Streda v Trnavskom kraji a v malom rozsahu na území obce Číčov v okrese Komárno v Nitrianskom kraji. Nachádza sa v geomorfologickom celku Podunajská rovina. Ústi do kanála Číčov-Holiare. Má dĺžku . 
## Začiatok
Začína sa v južnej oblasti územia obce Čiližská Radvaň juhozápadne od jej časti obce *Vrbina* v okrese Dunajská Streda, pri kanáli Milinovice-Vrbina v poľnohospodárskom extraviláne v  v juhozápadnom kúte poľa *Lesný chrbát*.
## Opis toku
Od začiatku tečie východným smerom cez poľnohospodársky extravilán obce Čiližská Radvaň v časti obce *Vrbina*, v  podteká cestu z Čiližskej Radvane do obce Kľúčovec a zároveň v  priberá ľavostranný prítok Červený kanál, priberá bezmenný ľavostranný prítok, pretína hranicu medzi obcami Čiližská Radvaň a Veľký Meder, v  podteká cestu medzi obcami Veľký Meder a Číčov, priberá ľavostranný prítok Ižopský kanál, v  pretína obecnú, okresnú aj krajskú hranicu medzi Veľkým Mederom a Číčovom, po krátkom úseku územím obce Číčov ústi v  v ostrom uhle do kanála Číčov-Holiare v poľnohospodárskom extraviláne obce Číčov ako jeho pravostranný prítok. Kanál *Vrbina-Holiare* patrí do okresu Dunajská Streda v Trnavskom kraji a v nepatrnom rozsahu aj do okresu Komárno v Nitrianskom kraji. Nachádza sa v geomorfologickom celku Podunajská rovina.
Kanál *Vrbina-Holiare* má dva významnejšie prítoky: Červený kanál a Ižopský kanál. 
Začína sa a preteká na území obce Čiližská Radvaň, preteká územím obce Veľký Meder  a veľmi krátkym úsekom preteká a ústi na území obce Číčov.

## Pôvod názvu
Motiváciou pomenovania bolo vymedzenie smeru kanála. Názov vodného toku *Vrbina-Holiare* má pôvod v štandardizovaných toponymách: v názve časti obce, na území ktorej sa začína a preteká, čiže v názve Vrbina v obci Čiližská Radvaň, a v názve obce Holiare, na území ktorej sa začína kanál Číčov-Holiare, do ktorého ústi kanál Vrbina-Holiare. Obidva elementy názvu kanála sú spojené spojovníkom. Tento spôsob pomenovania súčasných vodných kanálov je bežný. V priestore slovenskej hydronymie vodných tokov hydronymum *Holiare-Kosihy* je jedinečným hydronymom (júl 2022). Názov vodného kanála bol štandardizovaný v roku 1978  V priestore slovenskej hydronymie vodných tokov hydronymum *Vrbina-Holiare* je jedinečným hydronymom (júl 2022).
  
## Referencie

 
Kategória:Vodné toky v okrese Komárno 
Kategória:Vodné toky v okrese Dunajská Streda 
Kategória:Umelé vodné toky na Slovensku 
Kategória:Vodné toky na Podunajskej rovine
Výčapský kanál

**Výčapský kanál** je kanál v Nitrianskom regióne na území obce Výčapy-Opatovce v okrese Nitra v Nitrianskom kraji. Nachádza sa v geomorfologickom celku Podunajská pahorkatina. Ústi do vodného toku Dobrotka. Má dĺžku . Rád toku V.
## Začiatok
Začína sa v  v juhovýchodnej oblasti územia obce Výčapy-Opatovce na južnej strane poľnej cesty v poli *Za riekou* v poľnohospodárskom extraviláne.
## Opis toku
Od začiatku tečie južným smerom v priamke cez poľnohospodársky extravilán obce Výčapy-Opatovce v katastrálnom území *Výčapy-Opatovce*, v  mení smer na juhovýchodojuh a v priamke pokračuje až do svojho ústia v  v poľnohospodárskom extraviláne obce Výčapy-Opatovce do vodného toku Dobrotka ako jeho pravostranný prítok na ľavom brehu Nitry. *Výčapský kanál* patrí do okresu Nitra v Nitrianskom kraji. Nachádza sa v geomorfologickom celku Podunajská pahorkatina v geomorfologickom podcelku Nitrianska pahorkatina. *Výčapský kanál* nemá prítoky. Začína sa, preteká a ústi na území obce Výčapy-Opatovce.

## Pôvod názvu
Názov vodného toku *Výčapský kanál* má pôvod v štandardizovanom toponyme: v názve obce, na území ktorej sa začína, preteká a ústi, čiže v názve Výčapy-Opatovce. 
Najstarší dochovaný písomný záznam názvu osady (obce) 1. komponenta názvu dnešnej obce v období pomenovacieho procesu sa viaže k roku 1247 v podobe *Wychap*.
Motiváciou pomenovania osady, obce *Výčapy* v období pomenovacieho procesu mohla byť charakteristická vlastnosť vodného toku v lokalite spojená s nežiaducim nadpriemerným vylievaním sa zo svojich brehov, porovnaj aj *vyčapnúť* vo význame *vyliať, vystreknúť niečo*. Z toponyma *Výčapy* rozšírením o formant *-ský* a kombináciou so všeobecným podstatným menom kanál s významom *umelý prívod vody na zavlažovanie alebo na odvodňovanie spravidla so spevnenými aspoň bokmi* bolo utvorené dvojslovné hydronymum atributívneho typu (dvojčlenný determinatívny názov so zhodou zložené z prídavného mena a z podstatného mena) v podobe *Výčapský kanál* ako súčasť početnej skupiny názvov v slovenskej toponymii, najmä hydronymii.
Názov vodného kanála bol štandardizovaný v roku 2009. V priestore slovenskej hydronymie vodných tokov hydronymum *Výčapský kanál* je jedinečným hydronymom (júl 2022).

## Referencie

 
Kategória:Vodné toky v okrese Nitra 
Kategória:Umelé vodné toky na Slovensku 
Kategória:Vodné toky v Podunajskej pahorkatine
Tlmočenie (rozlišovacia stránka)

**Tlmočenie** (príslušná osoba je **tlmočník**) môže byť:
*prekladanie, najmä ústne, pozri tlmočenie
*dávanie vedieť (oznamovanie, vyjadrovanie, sprostredkovanie) v mene niekoho iného, pozri oznámenie
*(slovné či iné) vyjadrovanie vlastných alebo cudzích citov či myšlienok či názorov

**Tlmočník** môže byť v slovenskom práve aj: úradný tlmočník, synonymum: súdny tlmočník, pozri pod úradné tlmočenie
Dnes je ten deň

***Dnes je ten deň*** je piaty štúdiový album slovenskej skupiny Le Payaco. Album v roku 2015 vydalo hudobné vydavateľstvo Pavian Records. O rok neskôr (apríl, 2016) vyšla albumu reedícia na vinylovom LP.

## Zoznam skladieb

## Výroba albumu
* Tomáš Sloboda – elektrická gitara, akustická gitara, spev, syntetizátory, perkusie
* Martin Stempel – basová gitara, Hammond organ, spev, perkusie
* Juraj Vitéz – bicie nástroje, Hammond organ, perkusie, spev
;Hostia
* Tomáš Vagaský – gitara
;Produkcia
* Attila Tihanyi, Radoslav Košvanec – mixovanie, mastering
* Le Payaco, Matej Turcer – mixovanie
* Marek Rakovický, Matej Turcer – nahrávanie v štúdiách
* Jakub Hríbik, Tom Lobb – zvuková a technická spolupráca
* Daniel Krieger – príprava stopy na vinylový LP kotúč (Lacquer Cut)
* Andrej Kabina – fotografie

## Referencie

Kategória:Albumy skupiny Le Payaco
Kategória:Hudobné albumy z 2015
Priamy preklad

**Priamy preklad** môže byť:
*preklad používajúci za predlohu bezprostredne a výhradne text originálu (t.j. opak prekladu z druhej ruky), pozri priamy preklad (preklad originálu)
*doslovný preklad (t.j. opak voľného prekladu)

## Zdroje
Ohnište (vrch v Nízkych Tatrách)

**Ohnište** () je vrch v Nízkych Tatrách. Leží nad Malužinou, približne  južne od Liptovského Hrádku. 

## Poloha
Nachádza sa na severe strednej časti Nízkych Tatier, v geomorfologickom podcelku Ďumbierske Tatry a časti Demänovské vrchy. Leží v Žilinskom kraji, v okrese Liptovský Mikuláš a zasahuje na katastrálne územie obcí Liptovský Ján a Liptovská Porúbka. Najbližšími sídlami sú východne situovaná Malužiná a juhovýchodne ležiaca Nižná a Vyšná Boca, severným smerom leží Liptovský Ján, Liptovský Hrádok a Liptovská Porúbka. Masív patrí do Národného parku Nízke Tatry.

## Opis
Mohutný vápencový masív Ohnišťa je súčasťou dlhej rázsochy, vybiehajúcej juhovýchodným smerom z Ďumbiera () v hlavnom hrebeni. Tá sa stáča v oblúku na sever a pokračuje cez Rovnú hoľu () na Smrekovicu (). Východným smerom leží Hradište () a Červená (), južným Rovná hoľa, západným Ludárova hoľa (), Tanečnica (), Krakova hoľa () a Škopovo () a severným Slemä (). Masív patrí do povodia Váhu, kde vodu zo západných svahov odvádza riečka Štiavnica a z východných odteká prítokmi Boce. Na vrchol vedie značený chodník a masív je súčasťou Národnej prírodnej rezervácie Ohnište.

### Výhľady
Vrcholovú časť pokrýva súvislý, miestami však riedky lesný porast, ktorý tak umožňuje obmedzený rozhľad. Z lokalít s redšou vegetáciou je možné pozorovať okolité vrcholy Nízkych Tatier, no tiež Vysoké a Západné Tatry, Chočské vrchy a Oravské Beskydy.

## Prístup
* po  zelenej značke z rázc. Pod Ohnišťom:
** od východu z rázc. Michalovo v Bocianskej doline cez rázc. Brtkovica
** od juhu z Kumštového sedla cez Rovnú hoľu a Michalovské sedlo
* po  žltej značke cez Svidovské sedlo:
** zo západu z rázc. Pred Bystrou v Jánskej doline
** od východu z Malužinej

## Referencie

## Pozri aj
* Demänovské vrchy
* Ďumbierske Tatry
* Zoznam vrcholov v Nízkych Tatrách

## Pozri aj

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Liptovský Ján
Kategória:Liptovská Porúbka
Jukebox (Le Payaco)

***Jukebox*** je názov kompilácie slovenskej skupiny Le Payaco. Tento album bol vydaný v roku 2013 hudobným vydavateľstvom Pavian Records. V špeciálnej limitovanej edícii album vyšiel na dvoch nosičoch: aj ako vinylové LP a aj ako CD.

## Zoznam skladieb

## Výroba albumu
* Martin Stempel – basová gitara, saxofón, Hammond organ, spev, vokály
* Juraj Vitéz – bicie nástroje, Hammond organ, elektrický klavír Fender Rhodes, perkusie, spev, vokály
* Tomáš Sloboda – gitara, elektrický klavír Fender Rhodes, spev, Hammond organ, akordeón, tamburína, vokály
* Stanislav Petrov – gitara (B3)
;Hostia
* Martin Gašpar – bendžo (A6)
* Richard Šimurka – flauta (A7)
* Peter Heriban (stály hosť) – (A4, B2, B6)
* Tomáš Vagaský – gitara (B1)
* Juraj Velčovský ml. – melotrón (B6)
* Eddy Portella – perkusie (A4, B6)
* Barnabáš Kos – triangel (A6, B7)
* Jozef Schnierer – trombón (A1)
* Martin Noga – trombón (A2, B5)
* Martin Ďurdina – trúbka (A1, A2, B4, B5)
;Produkcia
* Juraj Kupec – technik nahrávania (A1, A6, B7)
* Ján Došek – technik nahrávania (A2, A5, A7, B5)
* Martin Turcer – technik nahrávania (B1)
* Martin Čema – technik nahrávania, Cobra Sound (A4, B2, B4, B6)
* Miroslav Širáň – technik nahrávania, Studio Kamoto (A3, B3)
* Radoslav Košvanec – mastering
* Steve Rooke – príprava stopy na vinylový LP kotúč (Lacquer Cut)
* Jozef Koháry – dizajn obalu

## Referencie

Kategória:Albumy skupiny Le Payaco
Kategória:Hudobné albumy z 2013
Highway to Hell

**Highway to Hell** môže byť:
* album kapely AC/DC z roku 1979, pozri Highway to Hell (album)
* pieseň od AC/DC z rovnomenného albumu z roku 1979, pozri Highway to Hell (pieseň)
* album, hudobná kompilácia kapiel z Moskovského medzinárodného festivalu mieru r. 1989, pozri Stairway to Heaven/Highway to Hell
* film z roku 1992 s Chadom Lowem a Kristy Swanson v hlavnej úlohe, pozri Highway to Hell (film) 
* cesta v USA, hovorovo označovaná ako „Highway to Hell“, pozri D-32 (Michigan County Highway)
Bršlen

**Bršlen** (staršie: *brslen*, *breslen*; nárečovo: *bršľam, bršľan, bršľem*) môže byť:
*v botanike:
**slovenský názov rastlinného rodu *Euonymus* (staršie: *Evonymus*) (Na Slovensku sa z tohto rodu prirodzene vyskytujú len druhy bršlen európsky a bršlen bradavičnatý), pozri bršlen (rod)
**ľudovo alebo zastarano:
***bršlen európsky/bršlen obyčajný (*Euonymus europaeus*/*Euonymus vulgaris*)
***brečtan popínavý (*Hedera helix*)
***zriedkavo: zob vtáčí (*Ligustrum vulgare*)
*nárečovo:
**nedorastené, nekvalitné konope, pozri pod konope 
**koliesko na kolovrate navlečené spolu s cievkou na pere, pozri pod kolovrat
**vzrastom malý človek

## Zdroje
Pohybliví v nehybnom

***Pohybliví v nehybnom*** je šiesty štúdiový album slovenskej skupiny Le Payaco. Album v roku 2020 vydalo na CD aj na LP hudobné vydavateľstvo BRUUDER records.

Album je charakterizovaný filmovou atmosférou. Je viacej konceptuálny, než len čisto pesničkový. Pôsobí pre Le Payaco charakteristickým, hravým dojmom, je ale vyzretejší, využívaný je v jeho nahrávkach dvojhlasný spev. Členovia kapely nie sú výrazne inštrumentálne zameraní, pri nástrojoch sa striedajú a experimentujú. Pri jeho nahrávaní strávili, niekoľko tvorivých sústredení, ktoré sa priebežne konali na chalupe počas celého roku 2019.

## Zoznam skladieb

## Výroba albumu
* Tomáš Sloboda - spev, klavír, Rhodes, elektrická gitara, akustická gitara, basová gitara, akordeón, čembalo, zvonkohra, syntetizátor Moog, organ, perkusie 
* Martin Stempel - spev, basové gitary, gitary, bicie nástroje, perkusie, syntezátory, modulátory, japanizéry 
* Juraj Vitéz - spev, bicie nástroje, klavír, Rhodes, perkusie 
* Tomáš Vagaský - elektrická gitara
;Hostia: 
* Martin Gašpar - kontrabas
* Robert Holota - hoboj
* Ján Kružliak - husle, viola
* Dalibor Kocian - vibrafón
* Matej Papán - saxofón
* Katarína Kaľavská, Liliana Slobodová, Lea Stempelová - vokály

## Referencie

Kategória:Albumy skupiny Le Payaco
Kategória:Hudobné albumy z 2020
Polyeuktos z Atén

náhľad|Socha Démosthena, kópia (ruky nemá zopnuté) podľa gréckeho originálu od Polyeukta z 3. storočia pred Kr.
**Polyeuktos** () bol grécky sochár v prvej polovici 3. stor. pred Kr.
 
Polyeuktos, aténsky sochár, zhotovil okolo roku 280 pred Kr. pre aténsku agoru bronzovú sochu Démosthena (bola zhotovená z verejných zdrojov 42 rokov po smrti Démosthena)  Nápis (dvojveršie) na podstavci pod ňou, ako to zaznamenal Démétrios z Magnézie, znel: *„Keby sa tvoja sila, Démosthenes, vyrovnala tvojej múdrosti - v Grécku by nikdy nevládol macedónsky Áres“*.

Plutarchos, ktorý sám videl sochu na agore, spomína (anegnotu), že istý vojak údajne ukryl svoje peniaze v Démosthenových zovretých rukách a zakryl ich listami. Vďaka tomuto popisu a malej bronzovej buste z Herculanea s nápisom *ΔΗΜΟΣΘΕΝΗΣ* (Démosthenes), objavenej v roku 1753 vo vile Papiri (je umiestnená v Národnom archeologickom múzeu v Neapole. Inv. č. 5467.)  bol portrét Démosthena identifikovaný a tým aj ďalšie sochárske diela reprodukované v početných kópiách a variantoch (mramorových sochách, hlavách, bustách) hlavne z rímskych čias (sú veľmi dobre zdokumentované). Sochu Démosthena videl aj Pausanias, ktorý zaznamenal, že stála neďaleko aténskeho chrámu boha vojny Áresa (v severnej polovici agory).

Na niektorých zachovaných sochách je Démosthenes znázornený ako drží v rukách zvitok. Nemecký archeológ Adolf Michaelis vo svojom popise týchto sôch vysvetlil túto odchýlku od pôvodného typu tak, že bola zhotovená neskôr, keď bol Démosthenes obdivovaný viac ako autor než ako vlastenec, a preto mu zopnuté ruky nahradili rukami so zvitkom.
 
Mimoriadne realistický portrét Démosthena (spracovanie tváre a nahých častí postavy) predstavuje vrchol aténskeho portrétovania v helenistickom období. Na tvári už vidno vrásky, nepokoj, tragickú úzkosť človeka, ktorý chcel svojimi prejavmi zachrániť slobodu Atén. Zopäté ruky ešte viac zvýrazňujú dojem bolestnej úzkosti.
 
## Referencie a bibliografia

 
## Iné projekty

 

Kategória:Sochári starovekého Grécka
Ignacij Žitnik

**Ignacij Žitnik** ( 24. novembra 1857 Fužina – 28. decembra 1913 Ľubľana  Bol rakúsky rímskokatolícky kňaz a politik slovinskej národnosti. Na konci 19. a na začiatku 20. storočia sa stal poslancom Ríšskej rady .

## Biografia
Navštevoval národnú školu a potom v rokoch 1871–1879 gymnázium v Novom meste. Do roku 1881 potom slúžil v rakúsko-uhorskej armáde v Ľubľane. Následne absolvoval kadetnú školu v Terste. Od roku 1881 študoval bohoslovectvo, roku 1883 bol vysvätený za kňaza. Pôsobil ako kaplán a vikár a študoval v Ríme, kde roku 1894 získal doktorát z rímskeho práva. Roku 1907 bol menovaný kanovníkom, roku 1910 za sídelného kanovníka a konzistorného radu. 

Od mladosti sa zapojil do verejného a politického života. Pôsobil ako novinár a publicista. Bol členom prípravného výboru 1. a 2. katolíckeho zjazdu. Od roku 1889 bol členom Slovinskej ľudovej strany, v ktorej predstavoval jej ľavicové krídlo. Od roku 1889 bol poslancom Kranského krajinského snemu za kúriu vidieckych obcí (obvod Trebnje, Stična, Žužemberk, Mokronog, Litija). Bol sem opakovane zvolený aj v roku 1895 a 1901. V roku 1908 bol na zemský snem zvolený za obvod Postojna, Planina, Logatec, Cerknica, Senožeča, Lež, Ilírska Bistrica a mandát obhájil aj v roku 1913. Po istý čas zastával funkciu predsedu finančného výboru snemu. 

Na konci 19. storočia sa zapojil aj do celoštátnej politiky. Vo voľbách do Ríšskej rady roku 1897 získal mandát v Ríšskej rade (celoštátny zákonodarný zbor) za kúriu vidieckych obcí, obvod Postojna atď. Za ten istý obvod obhájil mandát aj vo voľbách do Ríšskej rady roku 1901 . Uspel aj vo voľbách do Ríšskej rady roku 1907, konaných už podľa všeobecného a rovného volebného práva. Zvolený bol za obvod Kraňsko 7.  Profesne sa k roku 1907 uvádza ako novinár.  Bol členom poslaneckého klubu Slovinský klub.  Mandát obhájil vo voľbách do Ríšskej rady roku 1911 . Zotrval tu do svojej smrti roku 1913. V parlamente ho potom nahradil Lovro Pogačnik . 

## Odkazy

### Referencie


Kategória:Úmrtia 28. decembra
Kategória:Úmrtia v 1913
Kategória:Narodenia 24. novembra
Kategória:Narodenia v 1857
Kategória:Slovinskí politici
Kategória:Slovinskí rímskokatolícki kňazi
Kategória:Poslanci rakúskej Ríšskej rady
Ploštica

**Ploštica** (ľudovo alebo zastarano: *ploščica*, zastarano [väčšinou okrem významov príslušník Heteroptera a voľnotykadlová bzdocha] alebo slangovo: *štenica*) môže byť:
*v entomológii:
**slovenský názov hmyzieho rodu *Cimex* v širšom zmysle, namiesto ktorého sa niekedy (najmä pred rokom 2015) uvádzajú dva rody - *Cimex* v užšom zmysle a *Oeciacus*(Z rodu *Cimex* v širšom zmysle ľudí napádajú len dva druhy - ploštica posteľná [*Cimex lectuarius*] a ploštica tropická [*Cimex hemipterus*], z toho na Slovensku takmer len ploštica posteľná.), pozri ploštica (rod)
**zastarano: slovenský názov viacerých rodov z taxónu voľnotykadlové bzdochy (Geocores, Geocorisae, Gymnocerata), pozri pod voľnotykadlové bzdochy
**ľudovo alebo staršie: ploštica posteľná (*Cimex lectuarius*)
**príslušník taxónu ploštice - pozri nižšie
*v slangu: odpočúvacie zariadenie

**Ploštica** (ľudovo alebo zastarano: *ploščica*) môže byť aj:
*v slangu: marihuana
*nárečovo: druh hrušiek (s charakteristickým zápachom), pozri ploštica (hruška)
*prenesene expresívne: dotieravý človek, pozri dotieravosť 

**Ploščica** môže byť aj priezvisko, napr.:
*Miroslav Ploščica

**Ploštice** môže byť:
*množné číslo slova ploštica - pozri vyššie
*podčeľaď Ciminae
*iný (najmä starší a dnes stále ešte český) názov taxónu Heteroptera, synonymá: bzdochy, rôznokrídlovce, rôznokrídly hmyz, pozri bzdochy
*starší názov taxónu voľnotykadlové bzdochy (=suchozemské bzdochy; lat. Geocores, Geocorisae, Gymnocerata) 

## Zdroje
She/Punkrock Girl

„**She**/**Punkrock Girl**“ je názov skladieb na prvom singli skupiny Le Payaco.  

## O singli
V období, keď po otvorení hraníc Peter Lipa vymetal kluby po celej Európe, Jana Kirschner a Richard Muller nahrávali v zahraničí sa aj kapela Le Payaco rozhodla vyrobiť niekoľko skladieb ktoré otextovala v angličtine. Podľa slov Tomáša Slobodu si v zimných mesiacoch pripravili repertoár anglických pesničiek, ktorých časť naposledy prezentovali v alternatívnej relácii *Metro* a vydali ich na dva nové single, ktoré chceli rozposlať do sveta. Angličtina im pritom poskytovala lepší priestor pri tvorbe rokenrolových pesničiek. Na singli sú dve skladby: „beatlesovsky“ plazivá „She“ a britpopovo ladená „Punkrock Girl“.  

## Referencie

Kategória:Single z 2004
Kategória:Single skupiny Le Payaco
Juraj Šlauka (youtuber)

**Juraj Šlauka** (Liptovský Mikuláš), známejší pod svojím internetovým menom **JurajVie** je slovenský youtuber a influencer. Preslávil sa najmä tvorením edukačných videí na jeho hlavný YouTube kanál, ktorý má v súčasnosti cez 237 tisíc odoberateľov.

Juraj Šlauka založil jeho hlavný kanál 5. marca 2017, ale prvé video pod názvom „Ako Lietajú Lietadlá?“ vyšlo až 1. apríla 2017. K tvoreniu videí ho inšpiroval najmä anglický kanál Wendover Productions, ale aj kanály RealEngineering a Vsauce. Najpopulárnejšie video na jeho kanále je „Koľko čoho ťa zabije?“, ktoré prekročilo hranicu 1,7 milióna zhliadnutí. Na základe prieskumu časopisu Forbes sa Juraj Šlauka stal 2. najobľúbenejším slovenským influencerom roku 2021.

Študoval na osemročnom gymnáziu a v súčasnosti (2021) sa vzdeláva na Vysokej škole ekonomickej v Prahe.

## Referencie

Kategória:Slovenskí youtuberi
Kategória:Osobnosti z Liptovského Mikuláša
Rovná hoľa

**Rovná hoľa** () je vrch v Nízkych Tatrách. Leží nad Nižnou Bocou, približne  južne od Liptovského Hrádku. 

## Poloha
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Žilinskom kraji, v okrese Liptovský Mikuláš a zasahuje na katastrálne územie obcí Liptovský Ján, Liptovská Porúbka, Nižná a Vyšná Boca. Najbližšími sídlami sú východne situovaná Nižná a Vyšná Boca, severovýchodne je Malužiná a južným smerom Jarabá. Masív patrí do Národného parku Nízke Tatry.

## Opis
Rovná hoľa je súčasťou dlhej rázsochy, vybiehajúcej juhovýchodným smerom z Ďumbiera () v hlavnom hrebeni. Tá sa stáča v oblúku na sever a pokračuje cez Bocianske sedlo na Ohnište () a Smrekovicu (). Východným smerom leží Chopec () a Červená (), severným Hradište (), Slemä () a Ohnište (), západným Tanečnica (), Ludárova hoľa () a Ďumbier () a južným Lajštroch () a Čertova svadba (). Masív patrí do povodia Váhu, kde vodu zo západných svahov odvádza riečka Štiavnica a z južných, východných a severných prítoky Boce. Na vrchol vedie značený chodník a prechádza ním východná hranica Národnej prírodnej rezervácie Ďumbier.

### Výhľady
Vrcholovú časť pokrýva nízka hôľnatá vegetácia s nesúvislým porastom kosodreviny, ktorý umožňuje kruhový rozhľad. Z vhodných miest je možné pozorovať okolité vrcholy Nízkych Tatier, no tiež Vysoké a Západné Tatry, Poľanu, Veporské a Stolické vrchy.

## Prístup
* po  žltej značke:
** od východu z Nižnej Boce cez Sedlo Črchľa
** zo severozápadu z rázcestia pri Horárni pred Bystrou v Jánskej doline cez Svidovské sedlo (odtiaľ po zelenej)
** z Vyšnej Boce cez Bocianske sedlo (odtiaľ po zelenej)
* po  zelenej značke:
** od juhu z Jarabej cez Kumštové a Bocianske sedlo
** od severu z rázcestia Brtkovica cez rázcestia pod vrchmi Slemä a Ohnište a ďalej cez Svidovské sedlo
* po  červenej značke (Cesta hrdinov SNP) z Čertovice cez Kumštové sedlo (odtiaľ po zelenej), alebo z Chopku cez Králičku (odtiaľ po žltej)

## Referencie

## Pozri aj
* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Liptovský Ján
Kategória:Liptovská Porúbka
Kategória:Nižná Boca
Kategória:Vyšná Boca
Eskimo

**Eskimo** môže byť:
* zastarano: príslušník etnickej skupiny Inuitov (Eskimákov), pozri Inuiti
* iglu
* v textilníctve: typ mykanej priadze na zimníky, pozri eskimo (priadza)
* staršie: druh nanuka (podľa česko-slovenskej obchodnej značky Eskymo), pozri nanuk

## Pozri aj
* eskimácko-aleutské jazyky
* eskimáčtina
* Eskimák

## Referencie
Inuk

**Inuk** môže byť:
*jednotné číslo slova Inuiti, pozri Inuiti
*eskimácky lovec v Grónsku, pozri Eskimáci a lovec
*film z roku 2010, pozri Inuk (film)
Andrea Bučková

**Andrea Bučková** môže byť:
* slovenská sociálna pedagogička, bývalá splnomocnenkyňa vlády SR pre rómske komunity (* 1972), pozri Andrea Bučková (sociálna pedagogička)
* slovenská speváčka a herečka (* 1989), pozri Andrea Bučko

Bučková, Andrea
Friderica Derra de Moroda

**Friderica Derra de Moroda** (* 2. jún 1897, Bratislava – † 19. jún 1978, Salzburg, Rakúsko) bola britská tanečnica, choreografka a učiteľka tanca rakúsko-maďarského pôvodu, držiteľka Rádu Britského impéria.

## Kariéra
Friderica Derra de Moroda sa narodila v Bratislave ako tretia dcéra spisovateľa z Budapešti s gréckymi koreňmi Simeona Juliusa Derra de Morodu a maďarskej kunsthistoričky z Viedne Olgy von Némethy. Po smrti otca v roku 1902 sa rodina presťahovala do Viedne a neskôr do Mníchova. Po baletných štúdiách debutovala v 14. rokoch 22. februára 1912, ako tanečnica na voľnej nohe v združení Viedenská secesia.

Od roku 1914 žila v Anglicku, kde v Londýne založila svoju prvú tanečnú školu. Od roku 1918 absolvovala štvorročné štúdium u Enrica Cecchettiho a následne v roku 1923 prvýkrát vystúpila v Salzburgu: Jej sólový tanečný večer vo Veľkej sále Mozartea nadchol publikum. V roku 1936 získala anglické občianstvo.

V roku 1941 prevzala vedenie baletu národnosocialistickej kultúrnej organizácie Kraft durch Freude v Berlíne, ktorý pravidelne koncertoval až do roku 1944.    De Moroda bola na konci vojny internovaná ako anglická občianka v tábore pri Bodamskom jazere.

Po smrti svojej sestry Minky v decembri  roku 1950 de Moroda v Salzburgu zdedila Vilu Schmederer a v roku 1952 v nej založila baletnú školu, ktorú viedla do roku 1967 a ktorú navštevovali predovšetkým členovia baletu divadla Salzburger Landestheater, ale aj neskoršia slávna sólová tanečnica Margot Werner.

Od roku 1960 sa stále viac venovala tanečnej vede a vybudovala si rozsiahlu knižnicu tanečnej literatúry. Pozostalosť *Tanečného archívu Derra de Moroda* je verejne prístupná v Hudobnovednom inštitúte Salzburskej univerzity.

15. júna 1977 sa stala vôbec prvou ženou, ktorej bol udelený čestný doktorát na Univerzite v Salzburgu.

V roku 1936 znovuobjavila pôvodný rukopis *Nuova e curiosa scuola de' balli theatrali*  od Gregoria Lambranziho.  

V roku 1974 jej bol udelený Rád Britského impéria .

Friderica Derra de Moroda zomrela v Salzburgu vo veku 81 rokov.

## Referencie

## Externé odkazy
* Portrét v Národnej galérii portrétov
* Galéria v Národnej galérii portrétov
* Kto bola ''Friderica Derra de Moroda?'' od Stephanie Schroedterovej na WorldCat (nemecky)

## Zdroj

Kategória:Osobnosti z Bratislavy
Kategória:Držitelia Radu britského impéria
Kategória:Britskí choreografi
Kategória:Rakúski tanečníci
Kategória:Britské osobnosti gréckeho pôvodu
Kategória:Príslušníci zemianskeho stavu
Kategória:Slovenskí šľachtici
Kategória:Uhorskí šľachtici
Lomená molekulárna geometria

Molekuly s dvoma väzbami vedľa seba, ktoré nie sú v lineárnom usporiadaní, majú **lomenú molekulárnu geometriu**. Niektoré atómy, napríklad kyslík, majú takmer vždy svoje dve (alebo viac) kovalentné väzby v nelineárnom usporiadaní kvôli ich elektrónovej konfigurácii. Voda (H2O) je príkladom lomenej molekuly, ako aj jej analógy. Väzbový uhol H-O-H vo vode je rovný približne 104.45°. Nelineárna lomená geometria je bežná pre trojatómové molekuly a ióny, ktoré obsahujú len prvky hlavných skupín periodickej tabuľky (skupiny 1, 2 a 13-17). Medzi príklady patria oxid dusičitý (NO2), chlorid sírnatý (SCl2) a metylén (CH2).

## Vlastnosti

Táto geometria je takmer vždy konzistená s geometriou predpovedanou podľa teórie VSEPR, ktorý zvyčajne vysvetľuje nekolinearitu väzieb kvôli prítomnosti voľného elektrónového páru. Existuje niekoľko variantov tohto ohybu, najbežnejším je AX2E2 (centrálny atóm A s dvoma substituentmi X a dvoma voľnými elektrónovými pármi E, ktoré dokončujú elektrónový oktet centrálneho atómu). Väzbový uhol sa v týchto molekulách pohybuje okolo 104 až 109,5&nbsp;°, kde 109,5&nbsp;° odpovedá uhlu v tetraédri, ktorý vzniká pri štyroch sp3 hybridizovaných orbitáloch. Väzbový uhol býva o niečo menší, pretože voľné elektrónové zaberajú viac miesta v priestore než kovalentné väzby, pretože viac odpodzujú väzbové elektróny. Najbežnejšie skutočné uhly sú 105&nbsp;°, 107&nbsp;° a 109&nbsp;°, ktoré sa môžu mierne meniť kvôli rôznym vlastnostiam naviazaných atómov (X). Väzbový uhol však môže byť i výrazne menší, napríklad v molekule telánu je to približne 90&nbsp;°.

V ostatných prípadoch takisto dochádza k hybridizácii orbitálov, ale v rôznej miere. Molekuly typu AX2E1, napríklad ozón O3 alebo SnCl<sub>2</sub>,  majú len jeden voľný elektrónový pár väzbový uhol je asi 120&nbsp;° (uhol odpovedá rovnoramennému trojuholníku). Uhol je zvyčajne trochu menší, opäť kvôli prítomnosti voľného elektrónového páru, takže napríklad v ozóne je väzbový uhol asi 116&nbsp;°. Naopak v príklade niektorých zlúčenín je tento uhol o niečo väčší, napríklad u NO2. Dusík má totižto len jeden nepárový elektrón a nie voľný elektrónový pár, takže repulzia nie je až taká silná. Tieto zlúčeniny majú tri sp2 orbitály. Takisto existujú i sd hybridizované zlúčeniny AX2, ktoré sa vyskytujú u prechodných kovov bez voľných elektrónových párov. V takom prípade je uhol približne 90&nbsp;° (pravý uhol) a takisto a geometria sa takisto označuje ako lomená.

## Referencie

## Pozri aj
* AXE metóda

## Externé odkazy
* 3D Chem: Chemistry, Structures, and 3D Molecules
* Interactive molecular examples for point groups
* Molecular Modeling
* Animated Bent Geometry

## Zdroj

Kategória:Molekulárna geometria
Kristen Wiigová

**Kristen Carroll Wiigová** (neprechýlene Kristen Carroll Wiig; * 22. august 1973, Canandaigua, New York, USA) je americká herečka a spisovateľka, producentka a komička.

## Detstvo a mladosť
Wiigová má z otcovej strany nórskych a írskych predkov a z maminej strany má anglických a škótskych predkov. Má jedného staršieho brata, Erica. 

## Kariéra
Wiigová sa presťahovala do Los Angeles, aby sa mohla venovať hereckej kariére. Účinkovala v improvizačných divadlách. Bola členkou *Saturday Night Show* a od roku 2006 bola plnohodnotnou členkou. 

V roku 2007, si po boku Katherine Heigl, Paula Rudda a Leslie Mann, si zahrala v komédii *Nabúchaná*, kde stvárnila agresívnu asistentku. Jednu z vedľajších úloh získala aj vo filme *Kopačky*, z roku 2008. 

Spoločne s Annie Mumolo napísala scenár k filmu *Družičky*, kde aj stvárnila hlavnú úlohu. Bola nominovaná v kategórii Najlepší scenár na filmové ocenenie Academy Awards. Bola jej ponúknutá jedna z úloh z filmu *Ladíme!*, ktorú Wiigová odmietla a namiesto nej ju získala Elizabeth Banks. V roku 2013 stvárnila jednu z vedľajších úloh vo filme *Tajný život Waltera Mittyho*.

V roku 2015 získala jednu z vedľajších úloh vo filme *Marťan*. O rok neskôr, si zahrala po boku Bena Stillera, vo filme *Zoolander No.2*, film však získal negatívne recenzie a bol komerčným prepadákom. Po boku Mata Damona, si zahrala v komédii *Zmenšovanie* z roku 2017, kde si zahrali rodinu Safrankovych. 

Wiigová sa aktívne venuje aj dabingu. V roku 2021 si zahrala po boku Annie Mumolo, v komédii *Barb and Star Go to Vista Del Mar*.

## Súkromný život
Bola dva krát vydatá. Jej prvým mužom bol Hayes Hargrove, s ktorým sa rozviedla v roku 2009. V januári 2020, sa stala matkou prostredníctvom náhradného materstva dvojčiat, ktoré vychováva spoločne s Avim Rothmanom, za ktorého sa v roku 2021 vydala. 

## Zdroj

Kategória:Filmové herečky USA
Kategória:Televízne herečky USA
Kategória:Dabingové herečky USA
Kategória:Rozprávači audiokníh
Kategória:Komici USA
Kategória:Osobnosti zo štátu New York
Kategória:Osobnosti USA nórskeho pôvodu
Kategória:Osobnosti USA írskeho pôvodu
Kategória:Osobnosti USA anglického pôvodu
Kategória:Osobnosti USA škótskeho pôvodu
StartLab

**StartLab** je slovenská crowdfundingová platforma, ktorá funguje od roku 2015. Prevádzkuje ju Nadácia Centra pre filantropiu. Platforma spája subjekty, ktoré chcú realizovať svoj projekt, s verejnosťou, ktorá ho môže podporiť. Do roku 2022 bolo podľa údajov prevádzkovateľa na StartLabe spustených viac ako 1 000 kampaní, ktoré ľudia podporili sumou viac ako 4 500 000 eur.

## Princíp
Crowdfunding (doslovne z angl. „davové financovanie“) zahŕňa rôzne formy finančnej podpory jednotlivcov, organizácií či projektov prostredníctvom online platformy.

StartLab sa zameriava na podporu realizácie verejnoprospešných projektov prezentovaných prostredníctvom tzv. kampaní. Kampaň má presne stanovenú dĺžku trvania a minimálnu cieľovú sumu, ktorá je pre realizáciu projektu nevyhnutná. V prípade, že v stanovenom čase dosiahne cieľovú sumu, platforma ju posiela autorovi a ten je povinný projekt realizovať a zaslať prisľúbené odmeny. Ak sa tento cieľ nepodarí naplniť, peniaze sa vracajú podporovateľom.

Podobne ako svetovo najznámejšia platforma Kickstarter, StartLab funguje na princípe odmenového crowdfundingu. To znamená, že realizáciu projektu môže verejnosť podporiť nezištným darom, ale aj tým, že si objedná či zakúpi niektorú z autorom ponúkaných odmien.

## Pre koho je StartLab určený
Platformu StartLab pravidelne využívajú jednotlivci, neziskové organizácie, ale aj podnikateľské subjekty. Crowdfundingové kampane na slovenskej platforme viedli napríklad satirická stránka Zomri, Nadácia Zastavme korupciu, občianske združenie Truc sphérique, nezisková organizácia Post Bellum, Mareena, Transparency International Slovensko či Literárna bašta. StartLab využívajú aj fyzické osoby – o podporu verejnosti sa už uchádzal herec Ján Dobrík, ilustrátor Ján Kurinec, spisovateľ Daniel Hevier, módny návrhár Boris Hanečka a mnohí iní.

## Významné projekty financované cez crowdfunding na StartLabe

## StartLab vzdelávanie
Koncom roka 2021 vydal StartLab prvú slovenskú učebnicu crowdfundingu pod názvom *Ako získať peniaze na dobrú vec: Učebnica crowdfundingu pre každého*. Ide o praktického sprievodcu pre každého, kto má dobrý projekt a hľadá naň peniaze.

Od januára 2022 vydáva StartLab online Magazín. Jeho cieľom je vzdelávať autorov nových kampaní aj širokú verejnosť o témach crowdfundingu a občianskej spoločnosti.

## Partneri
Projekt vznikol a je prevádzkovaný vďaka spolupráci s partnermi:
* Nadácia SPP,
* Nadácia Volkswagen Slovakia,
* Nadácia Orange,
* Nadačný fond Baumit pri Nadácii Centra pre filantropiu,
* Denník N.

## Referencie

## Literatúra
* 

## Externé odkazy
* Oficiálna stránka

Kategória:Slovenské webové stránky
Margaret Morrisonová (filozofka)

Emer. prof. **Margaret „Margie“ C. Morrisonová**, PhD. (neprechýlene: **Margaret C. Morrison**; * 19. máj 1954† 9. január 2021) bola kanadská filozofka, ktorá sa zameriavala na filozofiu vedy.

Od roku 1989 vyučovala na Katedre filozofie Torontskej univerzity, kde v roku 1992 získala *tenure* a v roku 1998 titul profesorky.

V počiatočnej fáze svojej kariéry skúmala získavanie konkrétnych dát z abstraktných matematických reprezentácií, čo zavŕšila monografiou *Unifying Scientific Theories: Physical Concepts and Mathematical Structures* („Zjednocujúce vedecké teórie: Fyzické koncepty a matematické štruktúry“, Cambridge University Press, 2000).

Neskôr sa venovala epistemologickým implikáciám využitia počítačových simulácií vo vedeckom výskume, napr. otázkou, či dokáže počítačová simulácia nahradiť fyzický pokus alebo akú epistemologickú hodnotu majú dáta získané počítačovou simuláciou v porovnaní s fyzicky nameranými údajmi. Svoje poznatky zhrnula v monografii *Reconstructing Reality: Models, Mathematics, and Simulations* („Rekonštrukcia reality: Modely, matematika a simulácie“, Oxford University Press, 2015), v ktorej Morrisonová okrem iného dokladá akú dôležitú úlohu zohrala simulácia pri objave Higgsovho bozónu.

## Referencie

## Externé odkazy
* Diela Margaret Morrisonovej na Philpapers.org 

Kategória:Kanadskí filozofi
Kategória:Filozofi vedy
Kategória:Členovia Kanadskej kráľovskej spoločnosti
Kategória:Členovia Nemeckej akadémie prírodných vied Leopoldina
Kategória:Vyučujúci na University of Toronto
Kategória:Absolventi Dalhousie University
Chopec

**Chopec** () je vrch v Nízkych Tatrách. Leží nad Vyšnou Bocou, približne  južne od Liptovského Hrádku. 

## Poloha
Nachádza sa v strednej časti Nízkych Tatier, v geomorfologickom podcelku Ďumbierske Tatry a časti Ďumbier. Leží v Žilinskom kraji, v okrese Liptovský Mikuláš a zasahuje na katastrálne územie obcí Nižná a Vyšná Boca. Najbližšími sídlami sú východne situovaná Nižná a Vyšná Boca, severovýchodne leží Malužiná a južným smerom Jarabá. Masív patrí do Národného parku Nízke Tatry.

## Opis
Chopec tvorí krátku rázsochu mohutnejšej Rovnej hole, tvoriac tak jej predvrchol. Prináleží tak k bočnému hrebeňu, vybiehajúcemu juhovýchodným smerom z Ďumbiera () a oblúkom smerujúcemu severným smerom cez Bocianske sedlo na Ohnište () a Smrekovicu (). Východným smerom leží Fišiarka () a Špíglové (), severným leží Červená (), Hradište () a Ohnište (), západným Ludárova hoľa (), Ďumbier () a Rovná hoľa () a južným Čertova svadba () a Beňuška (). Masív patrí do povodia Váhu, kde vodu odvádza riečka Boca. Na vrchol nevedie značený chodník. Na juhovýchodných svahoch je lyžiarske stredisko.

### Výhľady
Vrcholovú časť pokrýva nízka hôľnatá vegetácia s nesúvislým porastom kosodreviny, ktorý umožňuje kruhový rozhľad. Z vhodných miest je možné pozorovať okolité vrcholy Nízkych Tatier, no tiež Vysoké a Západné Tatry, Veporské a Stolické vrchy.

## Prístup
Na vrchol nevedie značený chodník, no na neďaleký hrebeň a Rovnú hoľu vedie  žlto značená trasa z Nižnej Boce. Z Vyšnej Boce je možný prístup popri vleku a lesnou cestou až na vrchol.

## Referencie

## Pozri aj
* Ďumbier (geomorfologická časť)
* Ďumbierske Tatry
* Zoznam vrcholov v Nízkych Tatrách

## Iné projekty

## Externé odkazy
* Poloha na turistickej mape

Kategória:Vrchy v Nízkych Tatrách
Kategória:Tisícovky na Slovensku
Kategória:Vrchy v okrese Liptovský Mikuláš
Kategória:Nižná Boca
Kategória:Vyšná Boca
Redefinícia jednotiek sústavy SI z roku 2019

náhľad|300x300bod|Vzťahy medzi jednotlivými jednotkami v sústave SI. Vo vonkajšom kruhu sú naznačené novo definované konštanty, na ktorých sú založené jednotlivé jednotky. Šípky potom naznačujú, ktoré jednotky sú použité v definícii (napríklad pre ampér, A, je použítý elementárny náboj (e) a sekunda (s)).
V roku 2019 došlo k redefinícii niektorých jednotiek sústavy SI tak, aby boli všetky základné jednotky sústavy SI definované pomocou nemenných vlastností prírody. Konkrétne došlo k zmene definícií pre štyri jednotky —  kilogram, ampér, kelvin a mól. Táto zmena bola jednohlasne odhlasovaná 16. novembra 2018 vo Versailles vo Francúzsku a do platnosti vstúpila 20. mája 2019. Pôvodne boli definované základné jednotky SI tak, aby sa z nich dali definovať ostatné jednotky. Podľa nových definícií sú definované konštanty, z ktorých je možné odvodiť všetky ostatné jednotky, takže koncept „základných jednotiek“ už nie je nutný, no i tak sa používa. Ostatné jednotky (meter, sekunda a kandela) boli redefinované podľa nemenných vlastností už predtým.

## Zmenené jednotky
Jednotky, ktorých definícia sa menila, boli po novom definované na základe presných hodnôt konštánt, od ktorých je ich definícia odvodená. Konštanta, ktorá ich definuje, je vždy definovaná danou jednotkou (a prípadne inými základnými jednotkami sústavy SI).

### Kilogram
Kilogram bol pôvodne definovaný hmotnosťou valca z platiny a irídia. Nová definícia kilogramu je založená na presnej hodnote Planckovej konštanty, ktorá je definovaná ako *h* =  6,626&nbsp;070&nbsp;15&nbsp;×&nbsp;10-34&nbsp;kg⋅m2/s.

### Kelvin
Stará definícia kelvinu hovorí, že jeho hodnota je rovná {1 \over 273,16} termodynamickej teploty trojného bodu vody. Nová definícia spolieha na Boltzmannovu konštantu, ktorej hodnota bola zafixovaná na *k<sub>B</sub>* = 1,380&nbsp;649&nbsp;×&nbsp;10-23&nbsp;J&nbsp;K-1.

### Ampér
Pôvodná definícia ampéru bola veľmi teoretická a založená na hypotetickej situácii dvoch vodičov so zanedbateľným priemerom meter od seba vo vákuu. Zrealizovať túto situáciu a zmerať silu, ktorou na seba vodiče pôsobia, bolo prinajmenšom zložité. Nová definícia ampéru je však založená na elementárnom náboji, ktorého hodnota je presne *e* = 1,602&nbsp;176&nbsp;634&nbsp;×&nbsp;10−19&nbsp;C, kde *C* je Coulomb, ktorý je definovaný ako A⋅s (ampér krát sekunda).

### Mól
Mól bol pôvodne definovaný ako počet atómov 12C v 12 gramoch. Nová definícia je postavená na presnej hodnote Avogadrovej konštanty, ktorá je *N<sub>A</sub>* = 6,022 140 76 × 1023&nbsp;mol-1, a hovorí, že jeden mól obsahuje presne 6,022 140 76 × 1023 elementárnych entít.

## Referencie

Kategória:Fyzikálne jednotky
Veľká cena Francúzska 2022

**Veľká cena Francúzska 2022** (fra. **Formula 1 Lenovo Grand Prix du France 2022**) sa uskutočnila 24. júla 2022 na pretekárskom okruhu Circuit Paul Ricard v mestečku Le Castellet, na juhu Francúzska. Boli to dvanáste preteky sezóny 2022 Majstrovstiev sveta Formule 1.

Pred Veľkou cenou viedol Max Verstappen z tímu Red Bull v priebežnom poradí jazdcov pred Charlesom Leclercom z Ferrari a Sergiom Pérezom, jeho tímovým kolegom u Red Bullu.

## Priebeh kvalifikácie
Charles Leclerc získal v kvalifikácii svoju siedmu Pole Position v sezóne pred Maxom Verstappenom a Sergiom Pérezom.

## Priebeh pretekov
Po tom, čo Charles Leclerc, počas toho ako viedol preteky, odstúpil kvôli nehode v 18. kole, vyhral Max Verstappen Veľkú cenu pred oboma jazdcami Mercedesu Lewisom Hamiltonom a Georgeom Russellom. Dve kolá pred koncom pretekov stratil Sergio Pérez tretie miesto v prospech Russella, pretože dostal nesprávnu informáciu od riaditeľstva pretekov o konci virtuálneho safety caru, takže skončil štvrtý.

## Výsledky
### Kvalifikácia

**Poznámky:**
*  – Carlos Sainz Jr. a Kevin Magnussen museli štartovať zo zadnej časti štartového roštu kvôli prekročeniu kvóty prvkov pohonnej jednotky.
*  – Pierre Gasly a Lance Stroll zaznamenali v kvalifikácii rovnaký čas na kolo. Gasly bol klasifikovaný pred Strollom, pretože dosiahol čas na kolo skôr.

### Preteky

**Poznámky:**
*  – Vrátane dodatočného bodu za najrýchlejšie kolo pretekov
*  – Guanyu Zhou bol klasifikovaný, pretože absolvoval viac ako 90 % vzdialenosti pretekov. Dostal navyše päťsekundovú časovú penalizáciu za spôsobenie kolízie s Mickom Schumacherom. Trest nemal vplyv na jeho konečné umiestnenie.

## Priebežné poradie šampionátu
;Poradie o Pohár jazdca (Top 5)

;Poradie o Pohár konštruktérov (Top 5)

## Referencie

Kategória:Formula 1 v roku 2022
Kategória:Veľká cena Francúzska
Kategória:2022 vo Francúzsku